open-index/open-wikipedia-markdown huggingface dataset:
คำกริยาวิเศษณ์

**คำกริยาวิเศษณ์** เป็นคำชนิดหนึ่งมีใช้ในหลายภาษา ตัวอย่างที่เห็นชัดคือภาษาอังกฤษ คำกริยาวิเศษณ์หมายถึงคำที่ทำหน้าที่ขยายความคำกริยาหรือคำอื่น ๆ ที่นอกเหนือจากคำนาม เช่น คำคุณศัพท์ (รวมทั้งจำนวน) อนุประโยค ประโยค และคำกริยาวิเศษณ์อื่น คำกริยาวิเศษณ์ถือว่าเป็นส่วนหนึ่งของคำวิเศษณ์ในภาษาไทย

## ภาษาอังกฤษ
คำกริยาวิเศษณ์ในภาษาอังกฤษ ส่วนใหญ่จะนำคำคุณศัพท์มาเติม -ly และมีความหมายว่า "อย่าง" ตัวอย่างเช่น great → greatly (อย่างยิ่งใหญ่), beautiful → beautifully (อย่างสวยงาม) เป็นต้น แต่ไม่ใช่ทุกคำที่ต้องลงท้ายด้วย -ly เช่น hard, fast, well เป็นอาทิ อย่างไรก็ตามบางคำที่ลงท้ายด้วย -ly เช่น friendly, lovely ก็ไม่ใช่คำกริยาวิเศษณ์ แต่เป็นคำคุณศัพท์ในกรณีที่ขยายคำนาม คำปัจจัย -ly สามารถเทียบได้กับคำปัจจัย -lich ของภาษาเยอรมัน, -lijk ของภาษาดัตช์, -lig ของภาษาเดโน-นอร์เวย์ และ -leg ของภาษานอร์เวย์

หลักการการเติมคำปัจจัย -ly มีดังนี้
* คำคุณศัพท์ลงท้ายด้วย ic ให้เติม -al ตามด้วย -ly เช่น dramatic → dramatically
* คำคุณศัพท์ลงท้ายด้วย le และหน้า le เป็นพยัญชนะ ให้เปลี่ยน e เป็น y เช่น simple → simply
* คำคุณศัพท์ลงท้ายด้วย le และหน้า le เป็นสระ เติม -ly ได้ทันที เช่น sole → solely ยกเว้น whole → wholly
* คำคุณศัพท์ลงท้ายด้วย ll ให้เติม -y เช่น full → fully
* คำคุณศัพท์ลงท้ายด้วย ue ให้ตัด e แล้วเติม -ly เช่น true → truly
* คำคุณศัพท์ลงท้ายด้วย y และหน้า y เป็นพยัญชนะ ให้เปลี่ยน y เป็น i แล้วเติม -ly เช่น easy → easily ยกเว้น shy → shyly, sly → slyly, gay → gaily
* บางคำก็ไม่จำเป็นต้องเติม -ly โดยใช้ศัพท์คำเดิม เช่น fast, hard, little, high, low, early, daily ฯลฯ หรือใช้ศัพท์คำอื่นให้จดจำไว้เช่น good → well
* กรณีอื่นเติม -ly ได้ทันที

คำกริยาวิเศษณ์ที่มาจากคำคุณศัพท์โดยการเติม -ly อาจมีความหมายต่างออกไปจากเดิม เช่น hard (ยากลำบาก) → hardly (ไม่ค่อยมี), high (สูง) → highly (อย่างมาก), late (สาย) → lately (เมื่อเร็ว ๆ นี้), near (ใกล้) → nearly (เกือบจะ), wide (กว้าง) → widely (โดยทั่วไป) ฯลฯ

ในบางกรณีคำปัจจัย -wise อาจใช้แปลงคำนามให้เป็นคำกริยาวิเศษณ์ และ -ways ก็ได้เป็นอีกรูปแบบหนึ่งของ -wise ด้วย เช่น clockwise, sideways คำกริยาวิเศษณ์บางคำสร้างขึ้นจากคำนามหรือคำคุณศัพท์โดยการเติมคำอุปสรรค a- เช่น abreast, astray ยังมีคำปัจจัยอื่น ๆ อีกในภาษาอังกฤษที่แปลงคำกริยาวิเศษณ์มาจากคำประเภทอื่น และมีคำกริยาวิเศษณ์จำนวนมากที่ไม่ได้ดัดแปลงจากการเติมคำเลย

คำว่า more, most, least, less ที่นำหน้าคำคุณศัพท์หรือคำกริยาวิเศษณ์ ก็เป็นคำกริยาวิเศษณ์เช่นกัน

## อ้างอิง

* Ernst, Thomas. 2002. *The syntax of adjuncts*. Cambridge: Cambridge University Press.
* Jackendoff, Ray. 1972. *Semantic Interpretation in Generative Grammar*. MIT Press.

หมวดหมู่:ชนิดของคำ
ธนาคารกลาง

[thumb|[ธนาคารแห่งประเทศอังกฤษ ก่อตั้งเมื่อ ค.ศ. 1694]]
**ธนาคารกลาง** () เป็นหน่วยงานที่จัดตั้งขึ้นเพื่อใช้เป็นหน่วยงานกลางในการดำเนินการทางด้านการเงินของประเทศ ในประเทศไทยหน่วยงานที่ทำหน้าที่ธนาคารกลางคือ ธนาคารแห่งประเทศไทย 

## ประวัติ
ธนาคารกลางเริ่มมีมาตั้งแต่สมัยก่อนสงครามโลกครั้งที่ 2 ซึ่งในระยะแรกธนาคารกลางยังมีไม่มาก แต่ภายหลังสงครามโลกครั้งที่ 2 เกิดความยุ่งยากทางด้านการเงินและวิกฤตทางเศรษฐกิจบทบาทของธนาคารกลางจึงได้รับการยอมรับมากขึ้น โดยธนาคารกลางได้เข้ามามีบทบาทในการแก้ปัญหาทางเศรษฐกิจและการเงิน ทำให้ประเทศต่าง ๆ จัดตั้งธนาคารของตนเองขึ้นในหลายประเทศ

ธนาคารกลางแห่งแรกของโลกคือ Riks Bank of Sweden จัดตั้งขึ้นในปี 1668 ส่วนธนาคารกลางที่จัดว่ามีชื่อเสียงมากที่สุดคือ Bank of England ธนาคารกลางของสหรัฐฯ หรือ Federal Reserve System มีความแตกต่างกับธนาคารกลางของประเทศอื่น ๆ

ในประเทศไทยมีความคิดริเริ่มการจัดตั้งธนาคารกลางขึ้นหลังการเปลี่ยนแปลงการปกครองปี พ.ศ. 2475 แต่กฎหมายจัดตั้งธนาคารกลางของไทยได้ประกาศในราชกิจานุเบกษาเมื่อ วันที่  26 ตุลาคม พ.ศ. 2482  ทำพิธีเปิดอย่างเป็นทางการเมื่อวันที่ 24 มิถุนายน พ.ศ. 2483 ซึ่งเป็นวันชาติในสมัยนั้น

## หน้าที่
* ดำเนินนโยบายการเงิน
* กำหนดอัตราดอกเบี้ย
* ควบคุมปริมาณเงินของประเทศ
* เป็นนายธนาคารของรัฐบาลและธนาคารของนายธนาคาร ("ผู้ให้กู้ยืมแหล่งสุดท้าย")
* จัดการการเปลี่ยนต่างประเทศและปริมาณทองคำสำรองของประเทศ และทะเบียนหุ้นของรัฐบาล
* กำกับและดูแลอุตสาหกรรมการธนาคาร
* ตั้งอัตราดอกเบี้ยอย่างเป็นทางการ ซึ่งใช้จัดการทั้งภาวะเงินเฟ้อและอัตราแลกเปลี่ยนของประเทศ และรับประกันว่าอัตรานี้มีผลผ่านกลไกนโยบายต่าง ๆ

## ดูเพิ่ม
*รายชื่อธนาคารกลาง

## อ้างอิง

หมวดหมู่:เศรษฐกิจ
ไทยลีกดิวิชัน 1 ฤดูกาล 2555

**[[ไทยลีกดิวิชั่น 1]] ฤดูกาล 2555** หรือชื่ออย่างเป็นทางการว่า **"ยามาฮ่า ลีก 1 2012"** เป็นการแข่งขันฟุตบอลอาชีพของประเทศไทย โดยเป็นลีกระดับที่สองรองจากไทยพรีเมียร์ลีก มีทีมเข้าร่วมการแข่งขัน 18 ทีม โดยหา 3 ทีมเลื่อนชั้นขึ้นไทยพรีเมียร์ลีก และ 5 ทีมตกชั้นลงไปลีกภูมิภาค ดิวิชัน 2

## สโมสร

### สนามเหย้าและสถานที่ตั้ง

หมายเหตุ : นครปฐม ติดโทษแบน 2 ปี

## ตารางคะแนน
*แก้ไขล่าสุด วันเสาร์ที่ [[27 ตุลาคม]] [[พ.ศ. 2555]]*

หมายเหตุ : (ช) คือ แชมป์ , (ล) คือ เลื่อนชั้น , (ต) คือ ตกชั้น

## ผลการแข่งขัน

## สถิติที่น่าสนใจ
### แฮตทริก

* 4ผู้เล่นที่ทำได้สี่ประตู

### รางวัลสำหรับผู้จัดการทีม-ผู้เล่นยอดเยี่ยม
รางวัลยอดเยี่ยมตำแหน่งต่างๆ ในการแข่งขันยามาฮ่าลีกวัน 2012 

2555
หมวดหมู่:ฟุตบอลไทยในปี พ.ศ. 2555
ไดโจไดจิง

**ไดโจไดจิง** หรือ **ดาโจไดจิง** ( *Daijō-daijin/Dajō-daijin*; "อัครมหาเสนาบดี") เป็นตำแหน่งราชการในญี่ปุ่น เป็นหัวหน้าคณะเสนาบดีซึ่งเรียก "ไดโจกัง" ปรากฏในยุคนาระและยุคหลังจากนั้น แล้วสิ้นอำนาจไปช่วงหนึ่ง ก่อนจะรื้อฟื้นขึ้นมาในช่วงสั้น ๆ ตามรัฐธรรมนูญเมจิ แล้วยุบเลิกไปโดยสถาปนาตำแหน่งนายกรัฐมนตรีขึ้นมาแทน

เจ้าชายโอโตโมะ (ค.ศ. 648–672) โอรสองค์โปรดของจักรพรรดิเท็นจิ (ค.ศ. 626–672) เป็นบุคคลแรกที่ได้รับตำแหน่งไดโจไดจิง โดยดำรงตำแหน่งนี้ในช่วงที่จักรพรรดิเท็นจิครองราชย์ (ค.ศ. 661–672) ตำแหน่งนี้ปรากฏอย่างเป็นทางการครั้งแรกในประมวลกฎหมายอาซูกะคิโยมิฮาระ ฉบับ ค.ศ. 689 ซึ่งให้มีหน่วยงานกลางที่เรียก "ไดโจกัง" ประกอบด้วยเสนาบดีสามคน คือ ไดโจไดจิง (อัครมหาเสนาบดี), ซาไดจิง (มหาเสนาบดีฝ่ายซ้าย), และอูไดจิง (มหาเสนาบดีฝ่ายขวา) ต่อมา ตำแหน่งเหล่านี้นำไปรวมอยู่ในประมวลกฎหมายไทโฮ ฉบับ ค.ศ. 702

ไดโจไดจิงเป็นประธานไดโจกัง และมีอำนาจควบคุมดูแลข้าราชการทั้งปวง ครั้นตระกูลฟูจิวาระได้สำเร็จราชการแทนจักรพรรดิและมีอิทธิพลมากขึ้นเรื่อย ๆ อำนาจหน้าที่ของผู้ดำรงตำแหน่งต่าง ๆ ในระบบไดโจกังก็ถดถอยลงตามลำดับ ปรากฏว่า ในช่วงคริสต์ศตวรรษที่ 10 ไดโจไดจิงไม่มีอำนาจจะออกความเห็นในที่ประชุมราชการอีกแล้ว เว้นแต่ไดโจไดจิงกับผู้สำเร็จราชการเป็นบุคคลเดียวกัน หรือเว้นแต่เพื่อสนับสนุนตระกูลฟูจิวาระ จนคริสต์ศตวรรษที่ 12 ตำแหน่งนี้ก็สิ้นอำนาจโดยสิ้นเชิง และมักปล่อยให้ว่างไว้นาน ๆ

รัฐธรรมนูญเมจิรื้อฟื้นตำแหน่งนี้ขึ้นมา ซึ่งทำให้เกิดการแต่งตั้งซันโจ ซาเนโตมิ เป็นไดโจไดจิงเมื่อ ค.ศ. 1871 แต่ใน ค.ศ. 1885 ก็ยุบเลิกตำแหน่งไดโจไดจิงไปใช้ตำแหน่งนายกรัฐมนตรีแทน

## อ้างอิง

หมวดหมู่:ตระกูลฟูจิวาระ
หมวดหมู่:ราชสำนักญี่ปุ่น
นีล รอเบิร์ตสัน

**นีล รอเบิร์ตสัน** () เกิดเมื่อวันที่ 11 กุมภาพันธ์ ค.ศ. 1982 ในเมลเบิร์น ประเทศออสเตรเลีย เป็นนักสนุกเกอร์อาชีพชาวออสเตรเลีย และเขาได้แชมป์ในสนุกเกอร์เวิลด์สนุกเกอร์แชมเปียนชิป 2010 และ ได้ติดอันดับ 1 ในการจัดอันดับนักสนุกเกอร์ในเวลาต่อมา

## อ้างอิง

หมวดหมู่:นักสนุกเกอร์ชาวออสเตรเลีย
หมวดหมู่:บุคคลจากเมลเบิร์น
หมวดหมู่:แชมป์โลกสนุกเกอร์
เคน โดเฮอร์ตี

**เคน โดเฮอร์ตี** () เกิดเมื่อวันที่ 17 กันยายน ค.ศ. 1969 เป็นนักสนุกเกอร์อาชีพชาวไอร์แลนด์ เขาคว้าแชมป์สนุกเกอร์มือสมัครเล่นในปี 1989 และได้แชมป์เวิลด์สนุกเกอร์แชมเปียนชิป ในปี 1997 นอกจากนี้เขายังได้คว้าแชมป์ตอนอายุต่ำกว่า 21 ปี ในปี 1989 โดเฮอร์ตีเป็นผู้เล่นที่เข้าเบรกดีและรวมเซนจูรีเบรกได้มากกว่า 300 ในการเล่นอาชีพของเขา

หมวดหมู่:นักสนุกเกอร์ชาวไอร์แลนด์
หมวดหมู่:บุคคลจากดับลิน
หมวดหมู่:แชมป์โลกสนุกเกอร์
อเล็กซ์ ฮิกกินส์

**อเล็กซานเดอร์ กอร์ดอน ฮิกกินส์** (; 18 มีนาคม ค.ศ. 1949—24 กรกฎาคม ค.ศ. 2010 ในเบลฟาสต์ ไอร์แลนด์เหนือ) เป็นนักสนุกเกอร์อาชีพชาวไอร์แลนด์เหนือ เป็นที่รู้จักกันดีในฉายา เฮอร์ริเคน ฮิกกินส์ (Hurricane Higgins) เนื่องจากเป็นผู้เล่นที่แทงเร็ว หนึ่งในผู้ที่ได้ทริปเปิลคราวน์ ฮิกกินส์ยังเคยแข่งขันในรายการเวิลด์ดับเบิลแชมเปียนคู่กับ จิมมี ไวต์ และคว้าแชมป์สนุกเกอร์เวิลด์คัพ (World Cup) ถึงสามครั้งกับทีมออลไอร์แลนด์ (All-Ireland)

ในปี 1998 ฮิกกินส์เป็นโรคมะเร็งลำคอ และ เสียชีวิตในวันที่ 24 กรกฎาคม ค.ศ. 2010 ที่บ้านของเขาในเบลฟาสต์

## อ้างอิง

หมวดหมู่:นักสนุกเกอร์ชาวไอร์แลนด์เหนือ
หมวดหมู่:บุคคลจากเบลฟาสต์
หมวดหมู่:เสียชีวิตจากมะเร็งหลอดอาหาร
หมวดหมู่:แชมป์โลกสนุกเกอร์
นวรัต ไกรฤกษ์

**นายแพทย์ นวรัต ไกรฤกษ์** (25 มิถุนายน พ.ศ. 2459 - 18 มีนาคม พ.ศ. 2555) เจ้าของนามปากกา **หมอนพพร** เป็นแพทย์เฉพาะทางด้านโรคผิวหนัง  และกามโรค มีชื่อเสียงในฐานะนักเขียนบทความตอบปัญหาเพศศึกษา ตีพิมพ์ในหนังสือพิมพ์เดลินิวส์ ชื่อคอลัมน์ "เสพสมบ่มิสม" เป็นที่รู้จักและได้รับความนิยมมาอย่างต่อเนื่อง ตั้งแต่ปี พ.ศ. 2520 จนถึงปัจจุบัน

## ประวัติ
นายแพทย์นวรัต เกิด 25 มิถุนายน พ.ศ. 2459 เป็นบุตรคนที่ 10 ของมหาเสวกเอก พระยาบุรุษรัตนราชพัลลภ (นพ ไกรฤกษ์)  และเจ้าคำป้อ อิ่นคำลือ (ธิดาของเจ้าน้อยคำมูล อิ่นคำลือ กับเจ้าก้อม วังซ้าย) สืบเชื้อสายมาจากเจ้าผู้ครองนครแพร่ จบการศึกษาจากโรงเรียนวชิราวุธวิทยาลัย เข้าเรียนที่คณะวิทยาศาสตร์ จุฬาลงกรณ์มหาวิทยาลัย  และคณะแพทยศาสตร์และศิริราชพยาบาล จุฬาลงกรณ์มหาวิทยาลัย เข้าทำงานที่โรงพยาบาลจุฬาลงกรณ์ โรงพยาบาลโรงงานยาสูบ และได้รับทุนไปศึกษาเฉพาะทาง ด้านโรคผิวหนังและกามโรคที่สหรัฐอเมริกา

## ผลงาน
นายแพทย์นวรัตเริ่มเขียนบทความตอบปัญหาทางเพศ ตั้งแต่ช่วงปี พ.ศ. 2520 ขณะทำงานเป็นแพทย์ประจำโรงพยาบาลเลิดสิน จากการชักชวนของนายแสง เหตระกูล เจ้าของหนังสือพิมพ์เดลินิวส์ ใช้นามปากกา "หมอนพพร" ปัจจุบันคอลัมน์เสพสมบ่มิสมยังลงตีพิมพ์ทุกวัน เขียนโดยผู้ใช้นามแฝง "ดร. โอ" และ "ดร.คิว ลานทอง"
 
นอกจากงานเขียนแล้ว นายแพทย์นวรัตยังทำธุรกิจเป็นเจ้าของ สหคลินิคหมอนพพร ศูนย์สุขภาพครอบครัว และขายผลิตภัณฑ์เพื่อสุขภาพ

## ถึงแก่กรรม
นายแพทย์ นวรัต ไกรฤกษ์ ถึงแก่กรรม 18 มีนาคม พ.ศ. 2555

## อ้างอิง

หมวดหมู่:แพทย์ชาวไทย
หมวดหมู่:สกุลไกรฤกษ์
หมวดหมู่:คอลัมนิสต์
หมวดหมู่:ผู้มีเชื้อสายเจ้านายฝ่ายเหนือ
หมวดหมู่:วงศ์วรญาติ
หมวดหมู่:บุคคลจากโรงเรียนวชิราวุธวิทยาลัย
หมวดหมู่:นิสิตเก่าคณะวิทยาศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะแพทยศาสตร์และศิริราชพยาบาล จุฬาลงกรณ์มหาวิทยาลัย
หมวดหมู่:เสียชีวิตจากโรคปอด
อาซาฮิ (จังหวัดชิบะ)

**อาซาฮิ** () เป็นนครที่ตั้งอยู่ทางตะวันออกเฉียงเหนือในจังหวัดชิบะ ประเทศญี่ปุ่น มีขนาดพื้นที่ทั้งสิ้น 130.45 ตารางกิโลเมตร มีจำนวนประชากร 62,232 คน

## ภูมิศาสตร์
อาซาฮิตั้งอยู่ทางตะวันออกเฉียงเหนือของจังหวัดชิบะ ทางทิศตะวันออกติดกับมหาสมุทรแปซิฟิกยาวจรดทิศใต้ของจังหวัด มีอาณาเขตติดต่อกับเมืองใกล้เคียง ดังนี้
* จังหวัดชิบะ
** นครโชชิ
** นครโซซะ
** นครคาโตริ
** เมืองโทโนโช

### ภูมิอากาศ
เมืองอาซาฮิมีภูมิอากาศแบบอบอุ่นชื้นกึ่งเขตร้อน (Köppen Cfa ) มีจุดเด่นมาจากฤดูร้อนที่อบอุ่นและฤดูหนาวที่เย็นสบายในช่วงฤดูหนาวของเมืองจะมีหิมะเพียงเล็กน้อยหรือแทบจะไม่มีเลยในบางปี อุณหภูมิเฉลี่ยทั้งปีในอาซาฮีคือ 15.0 องศาเซลเซียส ปริมาณน้ำฝนโดยเฉลี่ยต่อปีคือ 1,559  มม. มีเดือนกันยายนเป็นเดือนที่มีฝนตกชุกที่สุด อุณหภูมิเฉลี่ยสูงสุดในเดือนสิงหาคมอยู่ที่ประมาณ 25.8 °C และต่ำสุดในเดือนมกราคมอยู่ที่ประมาณ 5.2 °C 

## อ้างอิง

## แหล่งข้อมูลอื่น
* 
*  

อาซาฮิ
สนามกีฬาไพรด์พาร์ก

**ไพรด์พาร์ก** () เป็นสนามฟุตบอลที่ตั้งอยู่ในเมือง ดาร์บี โดยเป็นสนามเหย้าของสโมสรฟุตบอลดาร์บีเคาน์ตี 

เริ่มก่อสร้างเมื่อปี ค.ศ. 1996 และเปิดใช้งานเมื่อวันที่ 18 กรกฎาคม ค.ศ. 1997 แทนสนาม **เบสบอล กราวน์ด** ที่ใช้งานมานานถึง 102 ปี * ฤดูกาล2016/17 สโมสรได้ปรับปรุงใหม่เพียงเล็กน้อย 
ติดตั้งไฟ : เพิ่มความสว่าง 
เพิ่มความจุ เป็น 33,678 ที่นั่ง
รวมถึง ทาสี, กระจกหน้าสนาม

หมวดหมู่:สนามกีฬาในสหราชอาณาจักร
หมวดหมู่:สิ่งก่อสร้างในดาร์บี
หมวดหมู่:สนามฟุตบอลที่สร้างเสร็จในปี พ.ศ. 2540
คนตัดคน

**คนตัดคน** ( ) ภาพยนตร์แอคชั่นสัญชาติฮ่องกง ในปี ค.ศ. 1989 กำกับภาพยนตร์โดย หวัง จิ่ง นำแสดงโดย โจว เหวินฟะ และ หลิว เต๋อหัว โดยภาพยนตร์เรื่องนี้มีภาคต่อคือ คนตัดคน 2

## เรื่องย่อ
เกาจิ้ง เป็นมือไพ่อันดับ 1 ของฮ่องกง เจ้าของฉายา "โคตรเซียน" เกาจิ้งสามารถเล่นไพ่ชนะได้ทุกคน รวมทั้ง นากามูระ เซียนไพ่ชาวญี่ปุ่น นากามูระ จึงขอให้เขาไปท้าแข่งกับ เฉิน จิงเฉิง มือไพ่อันดับ 1 เช่นกัน เกาจิ้งตอบตกลง โดยส่ง หลงอู่ มาเป็นบอดี้การ์ดให้ ขณะที่เกาจิ้งอยู่บนรถไฟก็ถูกพรรคพวกของพี่หนัน คนสนิทของเฉิน จิงเฉิง ที่เกาอี้เพิ่งเอาชนะมา ตามมาเอาคืน เกาจิ้งหนีไปได้ แต่ก็ต้องตกเขา เพราะกับดักที่อาเต๋า นักเลงกิ๊กก๊อกข้างถนนกับอาเจิน แฟนสาววางไว้ ทำให้เกาจิ้งกลายเป็นคนสติเลอะเลือนเหมือนปัญญาอ่อน ด้วยความที่เกาจิ้งชอบกินช็อคโกแล็ต จึงให้ชื่อใหม่ว่า "ช็อคโกแล็ต" เกาจิ้งสามารถทำให้อาเต๋าชนะในเกมไพ่หลายต่อหลายครั้ง ขณะที่ อาอี้ น้องชายบุญธรรมของเกาจิ้งก็หักหลัง ด้วยการฆ่าเจเน็ท แฟนสาวของเกาจิ้ง และไปเข้าพวกกับพี่หนันและเฉิน จิงเฉิง ส่วน หลงอู่ ก็ตามหาเกาจิ้งจนเจอ และค่อย ๆ ฟื้นความทรงจำทั้งหมดกลับคืนมา ในที่สุดเกาจิ้งก็กลับคืนสภาพความเป็นโคตรเซียนเหมือนเดิม และตามไปท้าเอาชนะเฉิน จิงเฉิง และพี่หนัน

## นักแสดง
* โจว เหวินฟะ รับบทเป็น เกาจิ้ง/ช็อคโกแล็ต
* หลิว เต๋อหัว รับบทเป็น อาเต๋า
* หวัง จู่เสียน รับบทเป็น อาเจิน
* อู๋ ม่งต๊ะ รับบทเป็น พี่เส็ง
* หยาง จื๋อหลิน รับบทเป็น พี่หนัน
* เชี่ยง หัวเฉียน รับบทเป็น หลงอู่
* หลุงฟง รับบทเป็น อาอี้
* จางเหมี่ยน รับบทเป็น เจเน็ท

## ความสำเร็จและการออกฉาย
*คนตัดคน* เป็นภาพยนตร์แอ๊คชั่นคอเมดี้จากการกำกับและเขียนบทโดย หวังจิ้ง ออกฉายในปลายปี ค.ศ. 1989 มีนักแสดงชั้นนำมากมายมาร่วมแสดง โดยมีนักแสดงนำ คือ โจว เหวินฟะ และหลิว เต๋อหัว

เมื่อออกฉายแล้ว ประสบความสำเร็จอย่างมากทั้งรายได้และคำวิจารณ์ โดยสามารถทำชนะถล่มทลาย ทำลายสถิติภาพยนตร์ทุกเรื่องที่มีมาของฮ่องกง และถือเป็นต้นแบบของภาพยนตร์แนวเจ้าพ่อนักพนันจำนวนมาก ทำให้บท *เกาจิ้ง* กลายเป็นอีกบทบาทหนึ่งที่ติดตัวของโจว เหวินฟะ อีกทั้งยังเป็นภาพยนตร์ปฐมบทที่มีภาคต่อตามมาอีกหลายภาค รวมทั้งแนวชวนหัวด้วย ที่แสดงโดย โจว ซิงฉือ 

ในประเทศไทย ได้เข้าฉายในโรงภาพยนตร์ปีถัดมา และเผยแพร่ทางโทรทัศน์ทางช่อง 7 ในวันพุธที่ 21 มีนาคม พ.ศ. 2555 เวลา 08.25 น.

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ฮ่องกง
หมวดหมู่:ภาพยนตร์โลดโผน
หมวดหมู่:ภาพยนตร์ตลก
หมวดหมู่:ภาพยนตร์ฮ่องกงที่ออกฉายในปี พ.ศ. 2532
หมวดหมู่:ภาพยนตร์ปฐมบท
หมวดหมู่:ภาพยนตร์การพนัน
รายพระนามพระมหากษัตริย์มอนเตเนโกร

## เจ้าชายมุขนายกแห่งมอนเตเนโกร

### พระสังฆราชมหานครที่มิได้สืบสายเลือด
*วาวีลา (พระสังฆราชมหานครตั้งแต่ 1493) (1516–1520)
*เจอร์มานที่ 2 (1520–1530)
*พาฟเล (1530–1532)
*วาสิลิเยที่ 1 (1532–1540)
*นิโกดิม (1540)
*โรมี (1540–1559)
*มาคาริเย (1560–1561)
*รูวิมที่ 1 (1561–1569)
*ปาออมเยที่ 2 (1569–1579)
*การาซิม (1575–1582)
*เวนิยามิน (1582–1591)
*นิกานอร์ และ สเตฟาน (1591–1593)
*รูวิมที่ 2 (1593–1636)
*มาร์ดาริเยที่ 1 (1639–1649)
*วีซารีออนที่ 1 (1649–1659)
*มาร์ดาริเยที่ 2 (1659–1673)
*รูวิมที่ 3 (1673–1685)
*วาสิลิเยที่ 2 (1685)
*วีซารีออนที่ 2 (1685–1692)
*ซาฟาที่ 1 (1694 – July 1696)

### ราชวงศ์เปโตรวิช-นิเจกอส

## ราชรัฐมอนเตเนโกร
### ราชวงศ์เปโตรวิช-นิเจกอส

## ราชอาณาจักรมอนเตเนโกร
### ราชวงศ์เปโตรวิช-นิเจกอส

## ผู้อ้างสิทธิ์ในพระราชบัลลังก์มอนเตเนโกร
### ราชวงศ์เปโตรวิช-นิเจกอส

## ดูเพิ่ม
*ประวัติศาสตร์มอนเตเนโกร
*รายนามประธานาธิบดีแห่งมอนเตเนโกร
*รายพระนามสมเด็จพระราชินีแห่งมอนเตเนโกร

หมวดหมู่:พระมหากษัตริย์มอนเตเนโกร
ม
ร
สโมสรฟุตบอลเอสเคอาร์ ยูไนเต็ด

## สนามเหย้า
สโมสรฟุตบอลเอสเคอาร์ ยูไนเต็ด ใช้สนามเอสเคอาร์ สเตเดี้ยมเป็นสนามเหย้า โดยสนามแห่งนี้อยู่ข้างโรงเรียนสวนกุหลาบวิทยาลัย รังสิต

## ผู้เล่น
### ผู้เล่นชุดปัจจุบัน ปี 2555
ชุด เอสเคอาร์ลีก 2555

16px

## ผลงาน
* 2555 - ไทยแลนด์ เอสเค คัพ   - ชนะเลิศ
* 2555 - เอสเคอาร์ร์ลีก      - อันดับ 1 แชมป์
* 2554 - ถ้วยพระราชทาน เอสเคอาร์  - ชนะเลิศ

เอสเคอาร์ลีค 2011

## สปอนเซอร์
 
* ไนกี้
* เอ.ไอ.เอ
* โคคา โคล่า
* ช้าง

เอสเคอาร์
การไล่ตามติดพัน

**การไล่ตามติดพัน** (hot pursuit) เป็นศัพท์กฎหมาย อาจหมายถึง

* การตามจับอย่างกระชั้นชิด (immediate pursuit หรือ fresh pursuit) ในกฎหมายทั่วไป เช่น การไล่ล่ารถยนต์ (car chase)
* ในกฎหมายระหว่างประเทศ เป็นกรณีที่เจ้าพนักงานของรัฐหนึ่งไล่ตามผู้ร้ายหรือปราบปรามการกระทำความผิดอย่างใด ๆ ล่วงเข้าไปในดินแดนของอีกรัฐหนึ่ง โดยอาศัยอำนาจตามสนธิสัญญา เช่น ความตกลงเชงเกน (Schengen Agreement) หรือกฎหมายของรัฐในสหพันธรัฐ หรือกฎหมายจารีตประเพณีระหว่างประเทศ

หมวดหมู่:การบังคับใช้กฎหมาย
หมวดหมู่:คำศัพท์กฎหมาย
การพิจารณาโรงเรียนเด็กก่อนวัยเรียนแม็กมาร์ติน

**การพิจารณาโรงเรียนเด็กก่อนวัยเรียนแม็กมาร์ติน** เป็นคดีทำทารุณทางเพศเด็กรับเลี้ยงในช่วงคริสต์ทศวรรษ 1980 สมาชิกของครอบครัวแม็กมาร์ติน ผู้ดำเนินการโรงเรียนเด็กก่อนวัยเรียนแห่งหนึ่งในรัฐแคลิฟอร์เนีย ถูกกล่าวหาด้วยพฤติกรรมทำทารุณทางเพศเด็กในความดูแลของพวกเขา การกล่าวหามีขึ้นใน ค.ศ. 1983 การจับกุมและการสอบสวนก่อนพิจารณาคดีมีตั้งแต่ ค.ศ. 1984 ถึง 1987 และการพิจารณามีระหว่าง ค.ศ. 1987 และ 1990 หลังการพิจารณาทางอาญานานหกปี ไม่มีการพิพากษาลงโทษ และยกทุกข้อกล่าวหาใน ค.ศ. 1990 เมื่อคดีสิ้นสุดใน ค.ศ. 1990 คดีนี้ได้เป็นการพิจารณาอาญาที่ยาวนานและราคาแพงที่สุดในประวัติศาสตร์สหรัฐอเมริกา คดีดังกล่าวเป็นส่วนหนึ่งของอุปาทานหมู่การทำทารุณทางเพศเด็กรับเลี้ยง อันเป็นความตระหนกทางศีลธรรม (moral panic) ต่อการทำทารุณพิธีกรรมซาตานในคริสต์ทศวรรษ 1980 และต้นคริสต์ทศวรรษ 1990

## อ้างอิง

หมวดหมู่:อุปาทานหมู่
โรงเรียนเทศบาลบ้านคูหาสวรรค์

**โรงเรียนเทศบาลบ้านคูหาสวรรค์** เป็นโรงเรียนระดับประถมศึกษา สังกัดเทศบาลเมืองพัทลุง เป็นโรงเรียนระดับประถมศึกษาที่มีขนาดใหญ่ที่สุดในจังหวัดพัทลุง  เปิดการสอนตั้งแต่ชั้น ประถมศึกษาปีที่ 1 - 6  ผู้อำนวยการคนปัจจุบัน คือ นาย เสกศักดิ์ การวินพฤติ

## ที่ตั้ง
โรงเรียนเทศบาลบ้านคูหาสวรรค์ ตั้งอยู่ที่ ถนนช่วยทุกขราษฎร์ ตำบลคูหาสวรรค์ อำเภอเมืองพัทลุง จังหวัดพัทลุง ห่างจากสำนักงานเทศบาลเมืองพัทลุง และ ที่ว่าการอำเภอเมืองพัทลุง ประมาณ 50 เมตร มีเนื้อที่ 8 ไร่ 3 งาน 47 ตารางวา ตามทะเบียนพัสดุของธนารักษ์จังหวัดพัทลุงที่ 188 มีอาณาเขตติดต่อ ดังนี้
* ทิศเหนือ ติดต่อกับ ถนนช่วยทุกขราษฎร์
* ทิศใต้ ติดต่อกับ โรงเรียนอนุบาลพัทลุง
* ทิศตะวันออก ติดต่อกับ ที่ว่าการอำเภอเมืองพัทลุง
* ทิศตะวันตก ติดต่อกับ ถนนทางหลวง
                                                                                                                                                                                                      
## ประวัติ
* วันที่ 17 เมษายน พ.ศ. 2465 ก่อตั้งโรงเรียนเทศบาลบ้านคูหาสวรรค์ เดิมเคยเป็นโรงเรียนประชาบาลตำบลคูหาสวรรค์ ตั้งอยู่ตรงกันข้ามแขวงการทางพัทลุง จัดการศึกษาเป็นแบบสหศึกษา สอนตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4 มีนายฉัตร โสภณ เป็นครูใหญ่คนแรก 
* เดือนเมษายน พ.ศ. 2468 พระยาคณาสัยสุนทร เจ้าเมืองพัทลุงได้ปรับปรุงผังเมือง และได้ย้ายโรงเรียนไปอยู่ที่ศาลาโรงธรรมวัดคูหาสวรรค์ ชื่อว่า โรงเรียนประชาบาลคูหาสวรรค์ 1 (วัดคูหาสวรรค์) มีนายดิส โสมอ่อน เป็นครูใหญ่
* พ.ศ. 2479 ทางราชการได้สร้างโรงเรียนขึ้นที่สนามหน้าวัดคูหาสวรรค์ (ปัจจุบันเป็นที่ตั้งวิทยาลัยเทคนิคพัทลุง) จึงได้ย้ายมาเรียนเมื่อวันที่ 10 เมษายน 2480 ต่อมาทางราชการได้จัดการปกครองส่วนท้องถิ่นแบบเทศบาล และได้ยกฐานะตำบลคูหาสวรรค์ให้อยู่ในการปกครองของเทศบาลเปลี่ยนชื่อเป็นโรงเรียนเทศบาล 1 (วัดคูหาสวรรค์)
* วันที่ 15 พฤศจิกายน พ.ศ. 2497 ทางราชการได้สร้างอาคารหลังใหม่ขึ้นหลังที่ว่าการอำเภอเมืองพัทลุง จึงได้ย้ายสถานที่เรียนมาอยู่ที่นี่จนถึงปัจจุบันและได้เปลี่ยนชื่อเป็น โรงเรียนบ้านคูหาสวรรค์ มีนายบุญชู ปุรินทราภิบาล เป็นครูใหญ่ เปิดทำการสอนตั้งแต่ชั้นเด็กเล็กถึงชั้นประถมศึกษาปีที่ 4 โรงเรียนนี้เป็นโรงเรียนปรับปรุงของอำเภอและจังหวัด
* วันที่ 1 เมษายน พ.ศ. 2506 ได้โอนไปสังกัดเทศบาลเมืองพัทลุง และได้เปลี่ยนชื่อใหม่ให้มีชื่อว่า โรงเรียนเทศบาลบ้านคูหาสวรรค์ มีนายสุด นุกูลรัตน์ เป็นครูใหญ่ ต่อมาในปี พ.ศ. 2509 ได้เปิดทำการสอนชั้นประถมศึกษาตอนปลาย จัดการศึกษาตั้งแต่ชั้นอนุบาลถึงชั้นประถมศึกษาปีที่ 7 ปี พ.ศ. 2518 มีนายธีรพงศ์ บัวเนียม เป็นครูใหญ่ โรงเรียนมีความเจริญก้าวหน้ามาโดยลำดับ
* พ.ศ. 2526 นางยินดี ถาวโรจน์ ได้มาดำรงตำแหน่งอาจารย์ใหญ่ ได้นำคณะครูร่วมกับสมาคมผู้ปกครองและศิษย์เก่าทำการพัฒนาโรงเรียนตามนโยบายของกรมการปกครอง คือ “วินัยดี มีวิชา กีฬาเด่น เป็นโรงเรียนของชุมชน” ประสบผลสำเร็จจนเป็นที่ยอมรับและศรัทธาของประชาชน จำนวนนักเรียนได้เพิ่มมากขึ้นทุกปี โรงเรียนได้รับคัดเลือกเป็นสถานศึกษาเข้ารับรางวัลพระราชทานเมื่อ พ.ศ. 2543
*พ.ศ. 2554  นายพงทิพย์ มโนเรศ ได้มาดำรงตำแหน่ง ได้ให้เลือกตั้งสภานักเรียน แข่งกีฬาภายใน กีฬาสี และการพักค่ายของลูกเสือ
*พ.ศ.2565-ปัจจุบัน   นายเสกศักดิ์ การวินพฤติ ได้มาดำรงตำแหน่งในปัจจุบัน

## อ้างอิง

เทศบาลบ้านคูหาสวรรค์
เทศบาลบ้านคูหาสวรรค์
เทศบาลบ้านคูหาสวรรค์
หมวดหมู่:สถานศึกษาในอำเภอเมืองพัทลุง
หมวดหมู่:เทศบาลเมืองพัทลุง
สตีฟ เดวิส

**สตีฟ เดวิส** () เกิดเมื่อวันที่ 22 สิงหาคม พ.ศ. 1957 เป็นอดีตนักสนุกเกอร์ชาวอังกฤษ เป็นที่รู้จักกันดีในช่วงยุค 1980 เมื่อเขาได้คว้าแชมป์ในเวิลด์แชมเปียนชิปถึง 6 สมัย และติดอันดับ 1 ของโลกใน 7 ฤดูกาล เขาเป็นที่จดจำในการแข่งขันเวิลด์แชมเปียน 1985 ในรอบชิงโดยเจอกับเดนนิส เทย์เลอร์ มีการบันทึกว่าได้ดึงดูดผู้ชมชาวอังกฤษกว่า 18.5 ล้านคนในระหว่างที่ชิงลูกดำกัน เขาได้รับการยกย่องอย่างกว้างขวางว่าเป็นหนึ่งในขวัญใจที่สุดและถูกมองว่าเป็นหนึ่งในผู้เล่นที่ยิ่งใหญ่ที่สุดตลอดกาล 

นอกจากการคว้าแชมป์ 6 สมัยแล้วเดวิสยังได้แชมป์รายการอื่นได้แก่แชมป์รายการมาสเตอส์ 3 สมัย แชมป์รายการยูเคแชมเปียนชิป 6 สมัย เขาได้แชมป์รายการเก็บคะแนนทั้งหมด 28 รายการ เป็นรองจากสตีเฟน เฮนดรีและได้เงินรางวัลมากกว่า 5,500,000 ปอนด์สเตอร์ลิง  เดวิสรวมเซนจูรีเบรกได้มากกว่า 350 ครั้ง รวมทั้งการทำแม็กซิมัมเบรกครั้งแรกในระหว่างการถ่ายทอดสดในปี 1982 ในช่วงฤดูกาลที่ 1987/1988 เขาเป็นคนแรกที่ได้ทริปเปิลคราวน์ที่คว้าแชมป์รายการใหญ่คือ ยูเคแชมเปียนชิป มาสเตอส์และเวิลด์แชมเปียนชิป รายการอื่นที่เขาประสบความสำเร็จได้แก่ แชมป์รายการเวิลด์ดับเบิลส์แชมเปียนชิป 4 สมัย ที่คู่กับ โทนี มีโอ และรายการเวิลด์ทีมคลาสสิก/เวิลด์คัพ 4 สมัยกับทีมอังกฤษ

เดวิสได้แชมป์โลกล่าสุดในปี 1989 และคว้าแชมป์รายการมาสเตอส์ในปี 1997 ซึ่งเป็นครั้งล่าสุดของเขาตอนอายุ 39 ปี แต่ยังคงแทงสนุกเกอร์อยู่โดยยังมีความสามารถในระดับสูง ในช่วงวัย 50 ปีเขามาถึงรอบสุดท้ายได้ในรายการยูเคแชมเปียนชิป 2005 ในวัย 48 ปี และยังติดอันดับท็อป 16 ในฤดูกาล 2007/2008 เขามาถึงก่อนรอบชิงในเวิลด์แชมเปียน 2010 ในวัย 52 ปี สถิติก่อนรอบชิงที่อายุมากที่สุดยังเป็นของ เอ็ดดี ชาร์ลตัน ในปี 1983 เขายังได้แชมป์รายการเวิลด์ซีเนียร์แชมเปียนชิป 2013

นอกจากสนุกเกอร์แล้ว เดวิสยังเข้าร่วมแข่งขันพูลโดยเฉพาะอย่างยิ่งการเล่นกับทีมยุโรปในมอสโคนีคัพ (Mosconi Cup) ระหว่างปี 1994 และ 2004 โดยช่วยให้ทีมคว้าแชมป์ในปี 1995 และ 2002 เขายังที่โดดเด่นในการเข้าร่วมแข่งขันไพ่โป๊กเกอร์โดยเข้าถึงรอบสุดท้ายในระหว่างถ่ายทอดสดหลายครั้ง ตั้งแต่ปี 1996 เขาไปเป็นผู้ประกาศเป็นครั้งคราวกับฟีนิกซ์เอฟเอ็ม (Phoenix FM) และเชี่ยวชาญในแนวเพลงโพรเกรสซิฟร็อกที่เกี่ยวกับอาร์ไอโอ (RIO) ซูล (Zeuhl) และดนตรีแบบแคนเทอร์เบอรี ในการเป็นผู้เล่นหมากรุกสากล เขาได้ร่วมเขียนสอนหนังสือหมากรุกกับเดวิด นอร์วูด อดีตประธานสหพันธ์หมากรุกแห่งอังกฤษ เขายังได้เขียนหนังสือเกี่ยวกับสนุกเกอร์หลายเล่มรวมถึงสามตำราด้วย เขาปรากฏตัวในรายการอังกฤษรวมทั้งรายการ ไอม์อะเซเลบริตี...เก็ตมีเอาต์ออฟเฮียร์ (I'm a Celebrity...Get Me Out of Here!) ในปี 2013 เขายังได้รับเครื่องราชอิสริยาภรณ์เอ็มบีอี (MBE) ในปี 1988 และ โอบีอี (OBE) ในปี 2001

## อ้างอิง

หมวดหมู่:นักสนุกเกอร์ชาวอังกฤษ
หมวดหมู่:ผู้ได้รับเครื่องราชอิสริยาภรณ์โอบีอี‎
หมวดหมู่:บุคคลจากรอยัลโบโรเกรนิช
หมวดหมู่:แชมป์โลกสนุกเกอร์
สโมสรฟุตบอลอาเรมา

**สโมสรฟุตบอลอาเรมา** () เป็นสโมสรฟุตบอลอาชีพจากเมืองมาลัง จังหวัดชวาตะวันออก ประเทศอินโดนีเซีย เป็นสโมสรหนึ่งที่ประสบความสำเร็จและมีแฟนบอลเหนียวแน่นทีมหนึ่งในอินโดนีเซีย

## อ้างอิง

## แหล่งข้อมูลอื่น
* เว็บไซต์ทางการ
* เว็บไซต์ข่าวอาเรมา 
* เว็บไซต์แฟนบอล

อาเรมา
หมวดหมู่:สโมสรฟุตบอลที่ก่อตั้งในปี พ.ศ. 2530

หมวดหมู่:กีฬาในจังหวัดชวาตะวันออก
พัก จู-ย็อง

**พัก จู-ย็อง** (; ; เกิด: 10 กรกฎาคม ค.ศ. 1985 ที่แทกู) เป็นนักฟุตบอลทีมชาติเกาหลีใต้ ตำแหน่งกองหน้า อดีตเคยเล่นให้กับอาร์เซนอล ในพรีเมียร์ลีก อังกฤษ

ต่อมาได้ย้ายไปอัชชะบาบ ในซาอุดีอาระเบีย โดยลงเล่นในลีกไปทั้งหมด 7 นัด ยิงได้ 1 ประตู ก่อนที่จะถูกสโมสรยกเลิกสัญญา หลังจากย้ายมาได้ไม่ถึงแค่ครึ่งปีด้วยซ้ำ

ชีวิตส่วนตัว จู-ย็อง นับถือศาสนาคริสต์ เมื่อแจกลายเซ็นให้แก่แฟน ๆ มักจะเขียนคำว่า  *"Jesus Christ is the Lord"* ไว้บนมุมขวาบนของกระดาษอีกด้วย

## อ้างอิง
* AS MONACO FOOTBALL CLUB – OFFICIAL SITE – Team
* 
* National Team Player Record 
* France Football League Player Profile 
* FIFA – International games played by Park Chu-Young 
* Soccerbase – Club games played by Park Chu-Young
* 

## แหล่งข้อมูลอื่น

หมวดหมู่:นักฟุตบอลชาวเกาหลีใต้
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลีกเอิง
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลโลก 2014
หมวดหมู่:นักฟุตบอลในโอลิมปิกฤดูร้อน 2012
หมวดหมู่:บุคคลจากแทกู
หมวดหมู่:กองหน้าฟุตบอล
หมวดหมู่:คริสต์ศาสนิกชนชาวเกาหลีใต้
หมวดหมู่:ผู้เล่นเอฟซีโซล
หมวดหมู่:ผู้เล่นอาแอ็ส มอนาโก
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นเซลตาเดบิโก
หมวดหมู่:ผู้เล่นสโมสรฟุตบอลวอตฟอร์ด
ไส้ติ่ง

**ไส้ติ่ง** () เป็นท่อตันเชื่อมต่อกับลำไส้ใหญ่ส่วนต้น (cecum หรือ caecum) ซึ่งเป็นส่วนที่มีรูปร่างคล้ายกระเป๋าของลำไส้ใหญ่ที่เชื่อมต่อกับลำไส้เล็ก

ชื่อ "vermiform" มากจากภาษาละติน แปลว่า "รูปตัวหนอน"

ไส้ติ่งพบได้ทั่วไปใน Euarchontoglires และมีวิวัฒนาการอย่างเป็นอิสระในสัตว์กลุ่ม diprotodont และ marsupials  ไส้ติ่งในสัตว์ต่างๆ จึงมีความแตกต่างกันอย่างมากทั้งด้านขนาดและรูปร่าง 

## ในมนุษย์
ไส้ติ่งมีความยาวเฉลี่ย 11&nbsp;ซม. (ขนาดที่พบได้อาจเป็น 2 ถึง 20&nbsp;ซม.) เส้นผ่านศูนย์กลางของไส้ติ่งปกติอยู่ระหว่าง 7-8 มม. ไส้ติ่งที่ยาวที่สุดที่ถูกผ่าตัดออกมีความยาวถึง 26&nbsp;ซม. พบในคนไข้จากโครเอเชีย.  

### อวัยวะที่ไม่ใช้งานแล้ว
ไส้ติ่งเป็นส่วนหนึ่งของลำไส้ใหญ่ตอนต้นที่หดเล็กลงตามกระบวนการวิวัฒนาการ  ในบรรพบุรุษของมนุษย์ซึ่งเป็นสัตว์กินพืชลำไส้ใหญ่ส่วนนี้เป็นที่อาศัยของแบคทีเรียที่ช่วยย่อยเซลลูโลสที่พบในพืช 

### การทำงานที่อาจเป็นไปได้
#### ระบบภูมิคุ้มกัน
นักวิทยาศาสตร์บางกลุ่มเสนอว่าไส้ติ่งอาจเป็นที่อาศัยของแบคทีเรียที่เป็นประโยชน์ต่อลำไส้ใหญ่ของมนุษย์

### โรค

โรคที่พบได้บ่อยบริเวณไส้ติ่งได้แก่ไส้ติ่งอักเสบและเนื้องอก  มะเร็งไส้ติ่งพบได้ประมาณ 1 ใน 200 ของมะเร็งระบบทางเดินอาหาร

## อ้างอิง

หมวดหมู่:อวัยวะ
หมวดหมู่:ระบบทางเดินอาหาร
เอเอฟซี วิมเบิลดัน

**เอเอฟซี วิมเบิลดัน** () เป็นสโมสรฟุตบอลอาชีพของอังกฤษ ตั้งอยู่ที่นอร์บิตัน ในเขตเทศบาลเมืองคิงสตัน อะพอน เทมส์ เทศมณฑลเกรเทอร์ลอนดอน  ปัจจุบันลงแข่งขันในระดับฟุตบอลลีกวัน (ระดับ 3 ของระบบลีกฟุตบอลอังกฤษ)

สโมสรมีสนามเหย้าคือสนามกีฬาคิงส์มีโดว์ (ใช้ชื่อสนามในการแข่งขันว่า **เชอร์รี เร้ด เรคคอร์ดส์ สเตเดียม** ตามชื่อค่ายเพลงผู้สนับสนุน) โดยใช้สนามเหย้าร่วมกับ สโมสรฟุตบอลคิงสโตเนียน ที่เล่นในระดับลีกสมัครเล่นอิสธ์เมียนพรีเมียร์ (ดิวิชัน 7)

สโมสรแห่งนี้ก่อตั้งเมื่อปี ค.ศ. 2002 โดยคริส สจ๊วร์ต ซึ่งเป็นแฟนคลับของสโมสรฟุตบอลวิมเบิลดัน  ได้รวมตัวกับแฟนคลับของวิมเบิลดันคนอื่นๆ ในการก่อตั้งสโมสรขึ้นมาใหม่ เพื่อเป็นการแสดงออกถึงการไม่เห็นด้วยที่สโมสรฟุตบอลวิมเบิลดัน ตัดสินใจย้ายถิ่นฐานไปยังเมืองมิลตัน คีนย์น ในมณฑลบักกิงแฮมเชอร์ และเปลี่ยนชื่อสโมสรเป็นมิลตัน คีย์น ดอนส์

หลังจากก่อตั้งสโมสร เอเอฟซี วิมเบิลดัน ได้เข้าร่วมเป็นหนึ่งในสมาชิกของสมาคมฟุตบอลแห่งลอนดอน และสมาคมฟุตบอลมณฑลเซอร์รีย์ จากนั้นเริ่มส่งทีมลงแข่งขันในระดับพรีเมียร์ ดิวิชัน ของ *คอมไบด์ เคาน์ตีส์ ลีก (ดิวิชัน 9)* ซึ่งเป็นลีกฟุตบอลสมัครเล่น และแม้จะไม่มีประวัติศาสตร์ที่ยาวนานเหมือนสโมสรอื่นๆ แต่เอเอฟซี วิมเบิลดัน กลับประสบความสำเร็จ ด้วยการได้เลื่อนชั้นถึง 5 ครั้งใน 9 ฤดูกาล

โดยในบลูสแควร์ พรีเมียร์ฤดูกาล 2010–11 สโมสรสามารถคว้าตำแหน่งรองแชมป์และเป็นผู้ชนะในการแข่งขันรอบเพลย์ออฟ จึงทำให้ได้เข้าร่วมฟุตบอลลีก ซึ่งเป็นการเล่นในระดับลีกอาชีพเป็นครั้งแรก โดยในฤดูกาล 2011-12 ได้ลงเล่นในฟุตบอลลีกทู 

ผลงานที่ดีที่สุดของสโมสรคือการได้อันดับ 15 ในฟุตบอลลีกวัน ฤดูกาล 2016–17

ตราสโมสรของ เอเอฟซี วิมเบิลดัน มีพื้นฐานมาจากตราของสโมสรฟุตบอลวิมเบิลดันที่ยุบไปก่อนหน้านี้ โดยรูปอินทรีสองหัวมาจากตราอาร์มของเขตปกครองวิมเบิลดัน ก่อนที่จะถูกรวมกับเทศมณฑลเกรเทอร์ลอนดอน

## สถานะ
เอเอฟซี วิมเบิลดัน มีสถานะเป็นนิติบุคคลจดทะเบียนในชื่อ **บริษัท เอเอฟซีดับบลิว จำกัด (มหาชน)** ถือกรรมสิทธิ์โดยเดอะ ดอนส์ ทรัสต์ ซึ่งเป็นกองทุนรวมของแฟนบอล และถือหุ้นของสโมสรไว้ไม่ต่ำกว่า 75% 

## ผู้เล่น

### ผู้เล่นชุดปัจจุบัน

 *(ยืมตัวจาก[[สโมสรฟุตบอลมิลล์วอลล์|มิลล์วอลล์]])*
 *(ยืมตัวจาก[[สโมสรฟุตบอลเรดิง|เรดิง]])*
 *(ยืมตัวจากร็อตเธอร์แฮม ยูไนเต็ด)*
 (กัปตันทีม)

 *(ยืมตัวจาก[[สโมสรฟุตบอลลูตันทาวน์|ลูตัน ทาวน์]])*

 *(ยืมตัวจาก[[สโมสรฟุตบอลดองคัสเตอร์โรเวอส์|ดองคัสเตอร์ โรเวอส์]])*

## แหล่งข้อมูลอื่น
* 

ว
ว
ว
หมวดหมู่:สโมสรฟุตบอลในลอนดอน
Library.nu

**Library.nu** หรือที่เคยรู้จักกันในนาม **ebooksclub.org** และ **gigapedia.com**, เป็นเว็บไซต์ยอดนิยมที่เชื่อมโยงไปยังแหล่งดาวน์โหลดหนังสือ ซึ่งถูกกล่าวหาว่าละเมิดลิขสิทธิ์และถูกปิดเมื่อวันที่ 15 กุมภาพันธ์ พ.ศ.​ 2555 ตามคำประกาศของการปิดเว็บไซต์กล่าวว่า library.nu มีลิงก์ไปยังหนังสืออิเล็กทรอนิกส์ราว 400,000 เล่มซึ่งสามารถเข้าถึงได้ฟรี มีผู้ใช้จำนวนมากทั่วโลก โดยเฉพาะในประเทศกำลังพัฒนาหรือประเทศโลกที่สามที่ไม่อาจเข้าถึงสื่อวิชาการที่มีราคาแพงได้ ด้วยเหตุนี้ สำนักพิมพ์ 17 แห่งจึงร่วมมือกันดำเนินคดีและขอคำสั่งคุ้มครองชั่วคราวจากศาลแห่งเมืองมิวนิก เพื่อปิดเว็บไซต์ดังกล่าว 

อย่างไรก็ดี ยังเป็นที่ถกเถียงกันว่าศาลยอมรับฟังหลักฐานที่เคลือบแคลงในคดีดังกล่าว ไฟล์ส่วนใหญ่ที่ละเมิดลิขสิทธิ์ถูกเก็บอยู่ในเว็บไซต์ iFile.it ซึ่งได้ออกมาปฏิเสธความเชื่อมโยงกับ library.nu อย่างไรก็ดีตัวแทนของกลุ่มสำนักพิมพ์กล่าวว่า เจ้าของและผู้บริหารของ iFile.it มีรายชื่อเป็นผู้รับเงินบริจาคของ library.nu ผ่านทาง PayPal

ชื่อโดเมน "library.nu" ถูกเพิกถอนโดยผู้ดูแล .nu เมื่อวันที่ 20 กุมภาพันธ์ พ.ศ. 2555 ปัจจุบันโดเมนเนม *gigapedia.com* ลิงก์ไปยังบทความ "The disappearing virtual library" โดย Christopher M. Kelty บนเว็บไซต์ aljazeera.com

จากบทความในหนังสือพิมพ์อังกฤษ *[[Sunday Times]]* พนักงานสอบสวนเชื่อว่า library.nu ดำเนินการโดยชาวไอริช ซึ่งอาจมาจาก Galway โดยมีที่ตั้งของเซฟเวอร์ใน Kiev เมืองหลวงของยูเครน

## อ้างอิง

## อ่านเพิ่มเติม
* Ernesto, "Book Publishers ‘Shut Down’ Library.nu and iFile-it", TorrentFreak, February 15, 2012
* Losowsky, Andrew, "Library.nu, Book Downloading Site, Targeted In Injunctions Requested By 17 Publishers", Huffington Post, February 16, 2012
* Wujastyk, Dominik, "Burning the Library of Alexandria, again", Cikitsā blog, Tuesday, February 28, 2012.
* Kelty, Christopher M., "The disappearing virtual library", Al Jazeera, March 1, 2012

หมวดหมู่:เว็บไซต์
เปเอ็ซเอ็มเอ็ซ เมดัน

**เปเอ็ซเอ็มเอ็ซ เมดัน** () เป็นสโมสรฟุตบอลอาชีพจากเมืองเมดัน จังหวัดสุมาตราเหนือ ประเทศอินโดนีเซีย เปเอ็ซเอ็มเอ็ซ  ย่อมาจากวลี  แปลว่า "สโมสรฟุตบอลเมดันและพื้นที่ใกล้เคียง" เป็นหนึ่งในสโมสรที่ประสบความสำเร็จทีมหนึ่งในอินโดนีเซีย

## แหล่งข้อมูลอื่น
*ข้อมูลสโมสร   จาก IPL
*ข้อมูลสโมสร   จาก ISL

หมวดหมู่:สโมสรฟุตบอลในประเทศอินโดนีเซีย
หมวดหมู่:สโมสรกีฬาที่ก่อตั้งในปี พ.ศ. 2493

หมวดหมู่:เมดัน
ไมโครซอฟท์ ซีเคียวริตี เอสเซนเชียล

**ไมโครซอฟท์ ซีเคียวริตี เอสเซนเชียล** (**Microsoft Security Essentials**: **MSE**) เป็นโปรแกรมป้องกันไวรัส สำหรับระบบปฏิบัติการไมโครซอฟท์ วินโดวส์ ซึ่งจะช่วยป้องกันภัยคุกคามในรูปแบบต่างๆกันของมัลแวร์ อาทิ ไวรัสคอมพิวเตอร์, สปายแวร์, รูตคิต และ ม้าโทรจัน (คอมพิวเตอร์) โดยตัว **MSE** นี้ จะรันบน วินโดวส์เอกซ์พี เซอร์วิสแพ็ค 2 , วินโดวส์วิสตา และ วินโดวส์ 7 เท่านั้น และจะไม่สามารถรันบน วินโดวส์ 8 ขึ้นไปได้ เพราะถูกแทนที่ด้วย Windows Defender

## อ้างอิง

ซอฟต์แวร์ของไมโครซอฟท์
หมวดหมู่:โปรแกรมป้องกันไวรัส
หมวดหมู่:ฟรีแวร์สำหรับระบบปฏิบัติการวินโดวส์เท่านั้น
หมวดหมู่:ซอฟต์แวร์ในปี พ.ศ. 2552
ตีนเป็ดน้ำ

**ตีนเป็ดน้ำ** หรือ **ตีนเป็ดทะเล** () มีชื่อเรียกอื่น ๆ อีกว่า  *ตุม* (กาญจนบุรี), *พะเนียงน้ำ* หรือ *สั่งลา* (กระบี่), *มะตะกอ* (มลายู-นราธิวาส)เป็นไม้ยืนต้นขนาดเล็กชนิดหนึ่ง นิยมปลูกเป็นไม้ประดับ มีลักษณะเป็นทรงพุ่มกลม ใบแน่น เป็นไม้ไม่ผลัดใบ มีน้ำยางสีขาว กลีบดอกมีความสวยงาม มีสีขาว เป็นไม้ที่ปลูกได้ง่าย ขึ้นได้ดี ต้องการแดดและความชื้นสูง สูงเต็มที่ประมาณ 12 เมตร มีการกระจายพันธุ์ตั้งแต่อนุทวีปอินเดียและเอเชียตะวันออกเฉียงใต้ และตอนใต้ของจีน พบจนถึงนิวแคลิโดเนีย มักขึ้นในป่าชายเลนหรือบริเวณที่เป็นพื้นที่ชุ่มน้ำบริเวณชายทะเล

ตีนเป็ดน้ำมีผลทรงกลม คล้ายผลส้ม มีสีเขียว แต่ทว่ามีพิษ รับประทานมากอาจทำให้เสียชีวิตได้ อีกทั้งยางก็มีพิษ ซึ่งสามารถใช้ประโยชน์ในการทำเป็นสารเคมีฆ่าเหาได้

## อ้างอิง

## แหล่งข้อมูลอื่น

หมวดหมู่:ไม้ดอกไม้ประดับ
หมวดหมู่:พืชมีพิษ
หมวดหมู่:สกุลตีนเป็ดทะเล
หมวดหมู่:พืชที่เป็นพิษต่อแมลง
ฟาบริซ มูอัมบา

**ฟาบริซ มูอัมบา** () เป็นอดีตนักฟุตบอลอาชีพ เกิดเมื่อวันที่ 6 เมษายน พ.ศ. 2531 ที่เมืองกินชาซา ประเทศซาอีร์ (สาธารณรัฐประชาธิปไตยคองโกในปัจจุบัน) อพยพมาอยู่ที่ประเทศอังกฤษขณะมีอายุ 11 ขวบ เข้าเป็นนักฟุตบอลในนามทีมเยาวชนของสโมสรฟุตบอลอาร์เซนอล เมื่อปี พ.ศ. 2545 หลังจากนั้นจึงเซ็นสัญญาเป็นนักฟุตบอลอาชีพกับสโมสรในปี พ.ศ. 2547 และต่อมาเล่นให้กับโบลตันวอนเดอเรอส์

มูอัมบา ตกเป็นข่าวดังไปทั่วโลกเมื่อเดือนมีนาคม พ.ศ. 2555 ขณะทำการแข่งขันฟุตบอลเอฟเอคัพรอบ 8 ทีมสุดท้าย มูอัมบาได้หมดสติขณะทำการแข่งขันในครึ่งแรกซึ่งยังผลให้ต้องหยุดการแข่งขันในครั้งนี้ไปโดยปริยาย และถูกส่งตัวไปทำการรักษาในห้องไอซียู ศูนย์โรคหัวใจ โรงพยาบาลทรวงอกลอนดอน จากนั้นเขาจึงประกาศเลิกเล่นฟุตบอลอาชีพตามคำแนะนำของแพทย์

## อ้างอิง

หมวดหมู่:นักฟุตบอลชาวอังกฤษ
หมวดหมู่:บุคคลที่เกิดในปี พ.ศ. 2531
หมวดหมู่:บุคคลที่ยังมีชีวิตอยู่
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นสโมสรฟุตบอลโบลตันวอนเดอเรอส์
หมวดหมู่:ผู้เล่นในพรีเมียร์ลีก
หมวดหมู่:กองกลางฟุตบอล
หมวดหมู่:บุคคลจากกินชาซา
หมวดหมู่:ชาวอังกฤษเชื้อสายสาธารณรัฐประชาธิปไตยคองโก
มาร์เทิน

**มาร์เทิน** หรือ **หมาไม้** () เป็นสัตว์เลี้ยงลูกด้วยนมกินเนื้อขนาดเล็กสกุลหนึ่ง ในวงศ์เพียงพอน (Mustelidae) อันเป็นวงศ์เดียวกับนาก, เพียงพอน, หมาหริ่ง และวุลเวอรีน ใช้ชื่อสกุลว่า *Martes*

มาร์เทิน มีรูปร่างโดยรวม คือ มีลำตัวเพรียวยาว ส่วนใบหน้าคลายกับสุนัข ใบหูมีขนาดกลมเล็ก หางยาวเป็นพวง มีอุ้งเท้าที่หนาและมีกรงเล็บที่แหลมคม ขนหนานุ่มมีสีขนที่หลากหลาย ตั้งแต่สีเหลืองจนถึงสีน้ำตาลเข้มจนถึงดำ แตกต่างไปกันตามชนิดและแต่ละภูมิภาคที่อาศัย มีขนาดลำตัวและน้ำหนักพอ ๆ กับแมว ปกติเป็นสัตว์ที่หากินและอาศัยเพียงลำพัง ยกเว้นในฤดูผสมพันธุ์

มาร์เทิน เป็นสัตว์ที่คล่องแคล่วว่องไวปราดเปรียว ส่วนมากมักหากินในเวลากลางคืน สามารถกินได้ทั้งพืชและสัตว์ ปีนต้นไม้ได้อย่างคล่องแคล่ว สามารถหากินได้ทั้งบนต้นไม้และพื้นดิน  

พบกระจายพันธุ์ตั้งแต่ทวีปอเมริกาเหนือ, ยุโรป, เอเชียเหนือ, ไซบีเรีย, เอเชียตะวันออก, ตอนใต้ของอินเดีย, เอเชียตะวันออกเฉียงใต้ สามารถปรับตัวให้เข้ากับภูมิประเทศที่หลากหลายได้ทั้งป่าดิบ, ป่าละเมาะ จนถึงชุมชนของมนุษย์ใกล้กับชายป่า 

## การจำแนก
**[[Martes americana]]* (Turton, 1806)    
**[[Martes flavigula]]* Boddaert, 1785    
**[[Martes foina]]* (Erxleben, 1777)   
**[[Martes gwatkinsii]]* (Horsfield, 1851)   
**[[Martes martes]]* (Linnaeus, 1758)   
**[[Martes melampus]]* (Wagner, 1840)   
**[[Martes pennanti]]* (Erxleben, 1777)    
**[[Martes zibellina]]* (Linnaeus, 1758)

มาร์เทิน เป็นสัตว์ที่มนุษย์ล่าเพื่อเอาขนและหนังมาทำเป็นเสื้อขนสัตว์ที่มีราคาแพงและมีค่า เช่นเดียวกับเพียงพอน ซึ่งเป็นสัตว์ในวงศ์เดียวกัน สำหรับในประเทศไทย พบเพียงชนิดเดียวเท่านั้น คือ หมาไม้ (*M. flavigula*) ซึ่งเป็นสัตว์ป่าคุ้มครอง  

## อ้างอิง

## แหล่งข้อมูลอื่น

หมวดหมู่:วงศ์ย่อยเพียงพอน
ภาษาสัญลักษณ์ปีนัง

**ภาษาสัญลักษณ์ปีนัง** (Penang Sign Language) มีผู้ใช้ทั้งหมด 1,000 คน กำลังลดจำนวนลง เป็นภาษาสัญลักษณ์สำหรับคนหูหนวก เริ่มใช้เมื่อ พ.ศ. 2497 เป็นภาษาสัญลักษณ์ที่เกิดขึ้นนอกห้องเรียน การใช้งานเริ่มลดลงตั้งแต่ พ.ศ. 2513 เนื่องจากการแพร่หลายของภาษาสัญลักษณ์แบบอื่น แต่ก็ยังมีผู้ใช้กันอยู่ เข้าใจกันได้กับภาษาสัญลักษณ์มาเลเซีย

ภาษาสัญลักษณ์ปีนังเริ่มใช้เมื่อจัดตั้งโรงเรียนคนหูหนวกแห่งแรกในมลายาเมื่อ พ.ศ. 2497 นักเรียนหูหนวกมาเรียนเพื่อเรียนการออกเสียง แต่นักเรียนก็ได้กำหนดสัญลักษณ์เพื่อสื่อสารกัน ต่อมา ตัน เยป ได้เสนอที่จะกำหนดภาษาสัญลักษณ์ แต่ถูกรัฐบาลปฏิเสธ ต่อมา ใน พ.ศ. 2519 ฟรานเซส ปาร์สันได้เดินทางมายังกัวลาลัมเปอร์และได้พบกับ มหาธีร์ โมฮัมหมัด รัฐมนตรีว่าการกระทรวงศึกษาธิการในขณะนั้น ต่อมา มหาธีร์ โมฮัมหมัดได้สนับสนุนให้จัดทำภาษาสัญลักษณ์มาเลเซียตามแบบภาษาสัญลักษณ์สหรัฐอเมริกา
## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

## แหล่งข้อมูลอื่น
* TODAY article 
สัญลักษณ์ปีนัง
สัญลักษณ์ปีนัง
รายพระนามและรายนามประมุขแห่งรัฐลิเบีย

## ราชอาณาจักรลิเบีย

## สาธารณรัฐอาหรับลิเบีย

## สาธารณรัฐสังคมนิยมประชาชนอาหรับลิเบีย และรัฐลิเบีย

ลิเบีย
หมวดหมู่:ประวัติศาสตร์ลิเบีย
หมวดหมู่:ประธานาธิบดีลิเบีย
ลิเบีย
หมวดหมู่:ชาวลิเบีย
อรการ จิวะเกียรติ

**อรการ จิวะเกียรติ** (ชื่อเล่น: กวาง) อดีตผู้ประกาศข่าวทางโมเดิร์นไนน์ทีวี, ทรูโฟร์ยู, ทีเอ็นเอ็น 16 และเนชั่นทีวี รวมถึงเป็นอดีตนักแสดงในสังกัดอาร์เอส

## ประวัติ
**อรการ จิวะเกียรติ** เกิดเมื่อวันที่ 27 ตุลาคม พ.ศ. 2528 สำเร็จการศึกษาหลักสูตรเคมีวิศวกรรม จากคณะวิทยาศาสตร์ จุฬาลงกรณ์มหาวิทยาลัย และเป็นเชียร์ลีดเดอร์ของมหาวิทยาลัย เข้าสู่วงการบันเทิงจากประกวดโครงการ "สู่วันฟ้าใส" ที่จัดขึ้นโดยผลิตภัณฑ์โอเลย์ ได้รางวัลชนะเลิศ หลังจากนั้นได้เซ็นสัญญากับอาร์เอส และเล่นละคร 2+1 แกร่งเกินพิกัด เป็นเรื่องแรก รับบทเป็น เหมย คู่กับฟิล์ม - รัฐภูมิ โตคงทรัพย์ จึงทำให้แจ้งเกิดในวงการ และมีผลงานอื่น ๆ ตามมา  

หลังจากนั้นก็เริ่มสนใจในงานสายอื่นบ้าง กวางจึงลองสอบการเป็นผู้ประกาศข่าว ทำให้ผ่านการสอบและเข้าทำงานสายผู้ประกาศข่าวครั้งแรกทาง โมเดิร์นไนน์ทีวี หลังจากนั้นก็ย้ายมาเป็นผู้ประกาศข่าวทางทรูโฟร์ยู ทีเอ็นเอ็น 16 และเนชั่นทีวี ตามลำดับ

## ผลงาน
### ละคร
* 2+1 แกร่งเกินพิกัด (2548) (ช่อง 9)  รับบท เหมย  คู่กับ ธันญ์ ธนากร
* ครั้งหนึ่งเมื่อเรารักกัน (2549) (ช่อง 3) รับบท   คู่กับ หลุยส์ สก๊อต
* รักเราไม่ไฮโซ (2549) (ช่อง 3) รับบทเป็น สาวิกา
* พี่ชาย (2549) (ช่อง 3) รับบทเป็น จิล คู่กับ ณภัทร ปัทมสิงห์ ณ อยุธยา
* ฉลาดเกมส์โกง (2563) (ช่องวัน 31) รับบทเป็น นักแสดงประกอบ

### ผู้ประกาศข่าว

### พิธีกร
* รายการ **ฉันเกิดในแผ่นดินรัชกาลที่ ๙** ช่อง ทรูโฟร์ยู ทุกวันจันทร์ - พุธ เวลา 23.20 - 23.42 น.
* รายการ **The Attitude คิดเปลี่ยนโลก** ช่อง ทรูโฟร์ยู ทุกวันจันทร์ - ศุกร์ เวลา เวลา 21.20 - 23.25 น
* รายการ **You Are My Fantasy แฟนฉันเป็นซุปตาร์** ช่อง ทรูโฟร์ยู ทุกวันจันทร์ เวลา 20.15 - 21.45 น

### อดีตผู้ประกาศข่าว
* ผู้ประกาศข่าวทางช่องช่อง 9 เอ็มคอตเอชดี คู่กับ พิภู พุ่มแก้วกล้า 
* ผู้ประกาศข่าวเที่ยง ทางช่องช่อง 9 เอ็มคอตเอชดี 
* ข่าวรุ่งเช้า และ Smart News ข่าวเช้า คู่กับ โมไนย เย็นบุตร ทางช่อง ทรูโฟร์ยู 
* TNN ข่าวเย็น ทางช่องทีเอ็นเอ็น 16
* ผู้ประกาศข่าว Morning Nation ทางช่องเนชั่นทีวี คู่กับ พิภู พุ่มแก้วกล้า

## รางวัล
* ประกวดโครงการสู่วันฟ้าใสกับผลิตภัณฑ์โอเลย์ (ชนะเลิศ)

หมวดหมู่:บุคคลจากกรุงเทพมหานคร
หมวดหมู่:ผู้ประกาศข่าวช่อง 9-โมเดิร์นไนน์ทีวี
หมวดหมู่:ผู้ประกาศข่าวช่องทรูโฟร์ยู
หมวดหมู่:ผู้ประกาศข่าวทีเอ็นเอ็น24
หมวดหมู่:ผู้ประกาศข่าวเนชั่นทีวี
หมวดหมู่:พิธีกรชาวไทย
หมวดหมู่:นักแสดงหญิงชาวไทย
หมวดหมู่:นิสิตเก่าคณะวิทยาศาสตร์ จุฬาลงกรณ์มหาวิทยาลัย
กลุ่มบริษัทวอลโว่

**วอลโว่** เป็นชื่อบริษัทผลิตยานยนต์รายใหญ่ของประเทศสวีเดน รวมไปถึงรถบัส รถบรรทุกหนัก และอุปกรณ์จักรกลหนัก นอกจากนี้ยังผลิตอุปกรณ์สำหรับเรือเดินสมุทร และชิ้นส่วนอากาศยานด้วย บริษัทวอลโว่ ก่อตั้งเมื่อวันที่ 14 เมษายน ค.ศ.1927 และมีรถยนต์จากสายการผลิดรุ่นแรกคือ Volvo ÖV 4 หรือที่รู้จักกันในชื่อ "จาค็อบ" ออกจากโรงงานในไฮซิงเกน เมืองโกเธนเบิร์ก

ในปี 1924 **อัซซา กาเบรียลสัน** ผู้จัดการฝ่ายขายจากบริษัทผลิตลูกปืนในสวีเดน และวิศวกร **กุสตาฟ ลาร์สัน** สองผู้ก่อตั้งบริษัทวอลโว่ ตัดสินใจที่จะร่วมกันก่อตั้งบริษัทผลิตรถยนต์ของสวีเดน โดยมีวิสัยทัศน์ว่าจะสร้างรถยนต์ที่ทนทานต่อสภาพถนนที่ขรุขระและสภาพอากาศที่หนาวเย็นจัดของสวีเดน ถือเป็นจุดเริ่มต้นที่แท้จริงของวอลโว่

ในปี 1999 บริษัท ฟอร์ดมอเตอร์ ได้ซื้อหุ้นทั้งหมดของ วอลโว่ คาร์ คอร์เปอเรชั่น (บริษัทผลิตรถยนต์วอลโว่) ทำให้รถยนต์วอลโว่ไม่เป็นส่วนหนึ่งของกลุ่มบริษัทวอลโว่อีกต่อไป โดยกลุ่มวอลโว่ยังคงมีบริษัทยานพาหนะชนิดอื่นในชื่อยี่ห้อวอลโว่อยู่เช่นเดิม ต่อมาในปี 2010 กลุ่มจีลี่ ออโตโมบิล ได้ซื้อหุ้นวอลโว่คาร์ทั้งหมดจากฟอร์ดมอเตอร์

## ธุรกิจ
ธุรกิจของกลุ่มบริษัทวอลโว่ ประกอบไปด้วยหลายบริษัท บางบริษัทได้รับเงินอุดหนุนจากบริษัทต่างชาติ
* วอลโว่ ทรัค : ผลิตรถบรรทุกขนาดกลางสำหรับบรรทุกระยะไกล้ และขนาดใหญ่สำหรับบรรทุกหนักในระยะไกลข้ามประเทศ รวมไปถึงอุปกรณ์จักรกลหนักด้วย
* แมค ทรัค : ผลิตรถบรรทุกขนาดเล็ก
* เรโนล์ ทรัค : ผลิตรถบรรทุกขนาดใหญ่ สำหรับบรรทุกหนักระยะไกลข้ามประเทศ และอุปกรณ์จักรกลหนัก
* ยูดี ทรัค : ผลิตรถบรรทุกขนาดกลาง
* วอลโว่ คอนสตรัคชั่น อิควิปเม้น : ผลิตจักรกลก่อสร้างขนาดใหญ่
* วอลโว่ บัส
* วอลโว่ เพนต้า : ผลิตอุปกรณ์เรือเดินสมุทร
* วอลโว่ แอโร่ : ผลิตชิ้นส่วนไฮเทคสำหรับอากาศยาน เครื่องยนต์อวกาศยาน บริษัทการบิน
* วอลโว่ ไฟแนนเชียล เซอร์วิส :

## ผลิตภัณฑ์ของวอลโว่


ไฟล์:OV4 1.JPG|วอลโว่ ÖV 4 *จาค็อบ* รถยนต์คันแรกของวอลโว่
ไฟล์:Volvo Flygmotor RM 6C.JPG|เครื่องยนต์อากาศยานของวอลโว่
ไฟล์:Volvo FH truck.jpg|รถบรรทุกหนัก
ไฟล์:Volvo Back Loader 1976 side.jpg|อุปกรณ์จักรกลหนัก
ไฟล์:Lothian Buses Number 3A.jpg|รถบัสโดยสาร
ไฟล์:BV202NF1a.jpg|รถยนต์หุ้มเกราะ "snow cat" ของวอลโว่


## อ้างอิง


หมวดหมู่:บริษัทของสวีเดน
เซเบิล

**เซเบิล** (; ) เป็นสัตว์เลี้ยงลูกด้วยนมชนิดหนึ่ง ในอันดับสัตว์กินเนื้อ ในวงศ์เพียงพอน (Mustelidae)

## ลักษณะ
เซเบิลจัดเป็นหมาไม้ชนิดหนึ่ง มีขนสีน้ำตาลเข้ม น้ำหนักเมื่อโตเต็มที่อาจหนักได้ถึง 4 กิโลกรัม

## แหล่งอาศัย
พบกระจายพันธุ์อย่างกว้างขวางในภูมิภาคเอเชียเหนือและเอเชียกลาง ตั้งแต่เทือกเขายูรัลไปจนถึงไซบีเรีย, ภาคเหนือของมองโกเลีย และจีน, บนเกาะฮอกไกโดของประเทศญี่ปุ่น ในอดีตเซเบิลเคยมีในพื้นที่รัสเซียยุโรป ไปจนถึงโปแลนด์และสแกนดิเนเวีย

## ถื่นที่อยู่และอาหาร
เซเบิล จะอาศัยในป่าที่มีความอุดมสมบูรณ์ เช่น ป่าสนไทก้า ล่าสัตว์ขนาดเล็กต่าง ๆ กินเป็นอาหาร เช่น กระรอก, หนู ในบางตัวที่มีขนาดใหญ่อาจล่า กระต่ายได้ด้วย

## คุณประโยชน์
ขนของเซเบิลจะถูกล่าเพื่อทำเป็นเสื้อขนสัตว์ที่มีมูลค่าและราคาแพง ในอดีต ชาวพื้นเมืองไซบีเรียจะส่งขนเซเบิลเพื่อเป็นบรรณาการแก่จีนและมองโกล ต่อมาการมอบขนของเซเบิลให้กันกลายเป็นประเพณีหนึ่งในทางการทูต ซึ่งขนของเซเบิลจะมีราคาแพงกว่าหมาไม้ชนิดอื่น อีกทั้งขนหางยังใช้เป็นพู่กันที่มีคุณภาพดีอีกด้วย

ปัจจุบัน การล่าเซเบิลยังคงมีอยู่ โดยใช้ปืนไรเฟิลและสุนัขพันธุ์ล่าเหยื่อในการดมกลิ่นและไล่ล่า เช่น ไซบีเรียนฮัสกี้  

## ศัพทมูลวิทยา
ชื่อของเซเบิลมีที่มาจากกลุ่มภาษาสลาวิกที่เผยแพร่ไปยังภาษาของยุโรปตะวันตกในการค้าขนสัตว์ช่วงยุคกลางตอนต้น  ดังนั้นสัตว์ชนิดนี้จึงมีชื่อเรียกต่าง ๆ กันในยุโรป โดยเริ่มจากภาษารัสเซีย соболь (โซบัล) กับภาษาโปแลนด์ soból (ซอบุล) กลายเป็นภาษาเยอรมัน Zobel (โซเบิล) กับภาษาดัตช์ Sabel (ซาเบิล) ; ส่วนภาษาอิตาลี zibellino (ซีเบลลีโน) ก็กลายเป็นภาษาฝรั่งเศส zibelline (ซีแบลีน), ภาษาสเปน cibelina, cebellina (ซีเบลีนา, เซเบยีนา), ภาษาฟินแลนด์ soopeli (โซเปลี), ภาษาโปรตุเกส zibelina (ซีเบลีนา), และภาษาละตินยุคกลาง zibellina (ซีเบลลีนา) ; และภาษาฝรั่งเศสเก่า sable, saible (ซาบล์, แซบล์) ก็กลายเป็นภาษาละตินยุคกลาง sabellum (ซาเบลลุม) กับภาษาอังกฤษ sable (เซเบิล) ในที่สุด

## อ้างอิง

## แหล่งข้อมูลอื่น

หมวดหมู่:สัตว์มีแกนสันหลัง
หมวดหมู่:สัตว์มีกระดูกสันหลัง
หมวดหมู่:สัตว์เลี้ยงลูกด้วยน้ำนม
หมวดหมู่:สกุลหมาไม้
หมวดหมู่:สัตว์ที่พบในทวีปยุโรป
หมวดหมู่:สัตว์ที่พบในเอเชียตะวันออก
น้ำเก๊กฮวย

thumb|250px|น้ำเก๊กฮวยในถ้วยพร้อมดอก

**น้ำเก๊กฮวย** เป็นเครื่องดื่มทำจากดอกเก๊กฮวย คือ เบญจมาศสวน (*Chrysanthemum indicum* Linn. ในวงศ์ Compositae) หรือเบญจมาศหนู (*Chrysanthemum morifolium* Ramat. ในวงศ์เดียวกัน) ตากแห้งต้มกับน้ำตาล

วิธีทำคือ นำดอกเก๊กฮวยอบแห้ง 5-10 ดอก ลงไปในหม้อกับน้ำประมาณ 2 ลิตร ต้มนาน 5 นาที แล้วกรองออก จะเติมน้ำตาลทรายหรือน้ำตาลกรวดลงไปเพื่อเพิ่มความหวาน หรือไม่ตามแต่ชอบ หรือจะเพิ่มความหอมโดยการใช้ใบชาหรือเตยลงไปด้วยก็ได้  รับประทานได้ทั้งร้อนและเย็น

ประโยชน์ของน้ำเก๊กฮวยมีอยู่ด้วยกันหลายประการ นอกจากความหอมสดชื่นแก้กระหายแล้ว ยังเป็นยาเย็น ดับพิษร้อน แก้ร้อนใน ในตำราการแพทย์แผนจีน ช่วยในระบายและย่อยอาหาร ช่วยขยายหลอดเลือดแดงใหญ่ที่เลี้ยงหัวใจ ช่วยป้องกันโรคหลอดเลือดต่าง ๆ เช่น โรคความดันโลหิตสูง, โรคเส้นเลือดตีบ และโรคหัวใจได้ ช่วยขจัดสารพิษให้ออกจากร่างกาย ช่วยดูดซับสารก่อมะเร็งและจุลินทรีย์ต่าง ๆ  

## อ้างอิง

## แหล่งข้อมูลอื่น
*Chrysanthemum 

หมวดหมู่:สมุนไพร
หมวดหมู่:เครื่องดื่ม
หมวดหมู่:อาหารจีน
หมวดหมู่:ชาที่ไม่ใช่ชา
หมวดหมู่:คำและวลีภาษาแต้จิ๋ว
หมวดหมู่:ชาดอกไม้
บรอว์น จีพี

thumb|โลโกของทีม '''บรอว์น จีพี'''
**บรอว์น จีพี** () เป็นชื่อของอดีตทีมแข่งรถ ฟอร์มูลาวัน ที่ก่อตั้งโดย รอสส์ บรอว์น อดีตหัวหน้าทีมช่างของ สคูเดเรีย เฟอร์รารี่ เมื่อปี ค.ศ. 2009 ภายหลังจากที่บรอว์นได้เข้าไปซื้อกิจการของทีมฮอนด้าที่ยุติการทำทีมไป

โดยเมื่อจบฤดูกาล 2009 ทางทีมสามารถคว้าแชมป์ทั้งในประเภทผู้สร้างและประเภทนักแข่งคือ เจนสัน บัตตัน นักแข่งมือ 1 ของทีมแต่แล้วบรอว์นก็ประกาศว่าได้ขายทีมให้กับเมอร์เซเดสแล้วพร้อมกับเปลี่ยนชื่อเป็น เมอร์เซเดส จีพี 

 

หมวดหมู่:ฟอร์มูลาวัน
เอมิเรต

**เอมิเรต** หรือ **อามิเรต** (; อาหรับ:  إمارة‎,) คือดินแดนที่มีเอมีร์ (emir) ปกครอง อาจอยู่ในระดับรัฐชาติ เช่น สหรัฐอาหรับเอมิเรตส์เป็นรัฐชาติประเภทสหพันธรัฐซึ่งประกอบด้วยเอมิเรตเจ็ดเอมิเรต แต่ละเอมิเรตมีเอมีร์ปกครองโดยสืบตำแหน่งทางตระกูล หรืออาจเป็นดินแดนในรัฐชาติ เช่น จังหวัด ก็ได้

## เอมิเรตอิสระ
350px|right
*อัฟกานิสถาน, (เป็นเอมิเรตตั้งแต่วันที่ 15 สิงหาคม ค.ศ. 2021 ถึงปัจจุบัน)
*คูเวต, (เป็นเอมิเรตตั้งแต่วันที่ 14 พฤษภาคม ค.ศ. 1961 ถึงปัจจุบัน)
*กาตาร์, (เป็นเอมิเรตตั้งแต่วันที่ 3 ธันวาคม ค.ศ. 1971 ถึงปัจจุบัน)
*สหรัฐอาหรับเอมิเรตส์, (เป็นเอมิเรตตั้งแต่วันที่ 2 ธันวาคม ค.ศ. 1971 ถึงปัจจุบัน)
**รัฐอาบูดาบี
**รัฐอัจมาน
**ดูไบ
**รัฐฟุญัยเราะฮ์
**รัฐราสอัลค็อยมะฮ์
**รัฐชาริเกาะฮ์
**รัฐอุมม์อัลไกไวน์

ไฟล์:LocationAfghanistan.png|เอมิเรตอิสลามอัฟกานิสถาน
ไฟล์:Map of Kuwait.svg|รัฐคูเวต
ไฟล์:LocationQatar.png|รัฐกาตาร์
ไฟล์:UAE en-map.png|สหรัฐอาหรับเอมิเรตส์


## เชิงอรรถ

ก.   ที่ถูก คำ **"emirate"** อ่านว่า "เอเมียริต" (/eɪˈmɪərɪt/) หรือ "เอเมียเรต" (-eɪt) และ **"amirate"** อ่านว่า "อาเมียริต" หรือ "อาเมียเรต" ขณะที่ **"emir"** อ่านว่า "เอเมียร์" (/eɪˈmɪər/)


หมวดหมู่:รัฐ
หมวดหมู่:ระบบเจ้าขุนมูลนาย
เจ้าหญิงไมเคิลแห่งเคนต์

**เจ้าหญิงไมเคิลแห่งเคนต์** (พระนามเดิม **มารี-คริสติน อันนา อักเนซ เฮดวิก อีดา ฟอน ไรบ์นิตซ์**; ประสูติ 15 มกราคม พ.ศ. 2488) เป็นพระบรมวงศานุวงศ์พระราชวงศ์อังกฤษ พระชายาในเจ้าชายไมเคิลแห่งเคนต์ และพระราชนัดดาในพระเจ้าจอร์จที่ 5 แห่งสหราชอาณาจักร

## ฐานันดรและพระอิสริยยศ

### พระอิสริยยศ
* 15 มกราคม พ.ศ. 2488 – 14 กันยายน พ.ศ. 2514: บารอเนสมารี-คริสติน ฟอน ไรบ์นิตซ์ (Baroness Marie-Christine von Reibnitz)
* 14 กันยายน พ.ศ. 2514 – พ.ศ. 2520: นางโทมัส เทราบริดจ์ (Mrs Thomas Troubridge)
* พ.ศ. 2520 – 30 มิถุนายน พ.ศ. 2521: บารอเนสมารี-คริสติน ฟอน ไรบ์นิตซ์ (Baroness Marie-Christine von Reibnitz)
* 30 มิถุนายน พ.ศ. 2521 – ปัจจุบัน: *เฮอร์รอยัลไฮนิส* เจ้าหญิงไมเคิลแห่งเคนต์ (*Her Royal Highness* Princess Michael of Kent)

### เครื่องราชอิสริยาภรณ์ในเครือจักรภพ

* ค.ศ. 2002 - 80px เหรียญที่ระลึกพระราชพิธีกาญจนาภิเษกในสมเด็จพระราชินีนาถเอลิซาเบธที่ 2 (Queen Elizabeth II Golden Jubilee Medal)
* ค.ศ. 2012 - 80px เหรียญที่ระลึกพระราชพิธีพัชราภิเษกในสมเด็จพระราชินีนาถเอลิซาเบธที่ 2 (Queen Elizabeth II Diamond Jubilee Medal)
*  ค.ศ. 2022 - 80px เหรียญที่ระลึกพระราชพิธีฉลองสิริราชสมบัติครบ 70 ปี สมเด็จพระราชินีนาถเอลิซาเบธที่ 2 (Queen Elizabeth II Platinum Jubilee Medal)

หมวดหมู่:ราชวงศ์วินด์เซอร์
หมวดหมู่:ราชสำนักอังกฤษ
หมวดหมู่:บารอนเนสแห่งออสเตรีย
หมวดหมู่:เจ้านายพระชันษายืนแห่งราชวงศ์อังกฤษ
เซอร์ไวเวอร์ซีรีส์ (1997)

**เซอร์ไวเวอร์ซีรีส์ (1997) ** เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูเอฟ จัดในวันที่ 9 พฤศจิกายน พ.ศ. 2540 ณ มอลสันเซ็นทริ ในเมือง มอนทรีออล, รัฐควิเบก สหรัฐอเมริกา โดยมีจำนวนผู้เข้าชมในสนามทั้งสิ้น 20,593 คน โดยมีนักมวยปล้ำจากสมาคมของ ดับเบิลยูดับเบิลยูเอฟ ในศึกนี่มีเหตุการณ์สำคัญของ ดับเบิลยูดับเบิลยูเอฟ คือ มอนทรีออลสครูว์จ็อบ และเป็นยุคที่เข้าสู่ช่วงยุคแอดติจูด

## ผลการปล้ำ/แมทช์การปล้ำ

## ดูเพิ่ม
* เซอร์ไวเวอร์ ซีรีส์
* รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
* 
* hoffco-inc.com - Survivor Series '97 review 
* 1997 Survivor Series Results
* Official 1997 Survivor Series site

หมวดหมู่:มวยปล้ำอาชีพในปี พ.ศ. 2540
หมวดหมู่:มวยปล้ำอาชีพในประเทศแคนาดา
หมวดหมู่:มวยปล้ำอาชีพในเมืองมอนทรีออล
หมวดหมู่:เซอร์ไวเวอร์ซีรีส์
ดับเบิลยูดับเบิลยูเอฟ วันไนท์โอนลี

**ดับเบิลยูดับเบิลยูเอฟ วันไนท์โอนลี** เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูเอฟ ที่จัดครั้งเดียวในวันที่ 20 กันยายน พ.ศ. 2540 ณ เอ็นบีซี อารีนา ในเมือง เบอร์มิงแฮม, ประเทศอังกฤษ  โดยมีจำนวนผู้เข้าชมในสนามทั้งสิ้น 11,000 คน โดยมีนักมวยปล้ำจากสมาคมของ ดับเบิลยูดับเบิลยูเอฟ 

## ผลการปล้ำ/แมทช์การปล้ำ

## ดูเพิ่ม
*รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

หมวดหมู่:มวยปล้ำอาชีพในปี พ.ศ. 2540
หมวดหมู่:รายการเพย์-เพอร์-วิวของดับเบิลยูดับเบิลยูอี
หมวดหมู่:มวยปล้ำอาชีพในอังกฤษ
อินยัวร์เฮ้าส์ 13:ไฟนอล โฟร์

**อินยัวร์เฮ้าส์ 13:ไฟนอล โฟร์** เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูเอฟ จัดในวันที่ 16 กุมภาพันธ์ พ.ศ. 2540 ณ ยูทีซี อารีนา ในเมือง Chattanooga, Tennessee สหรัฐอเมริกา โดยมีจำนวนผู้เข้าชมในสนามทั้งสิ้น 6,399 คน โดยมีนักมวยปล้ำจากสมาคมของ ดับเบิลยูดับเบิลยูเอฟ

## ผลการปล้ำ/แมทช์การปล้ำ

## ดูเพิ่ม
*ดับเบิลยูดับเบิลยูเอฟ อินยัวร์เฮ้าส์
*รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
*In Your House 13: Final Four results at Online World of Wrestling

หมวดหมู่:มวยปล้ำอาชีพในปี พ.ศ. 2540
หมวดหมู่:อินยัวร์เฮ้าส์
ไคทิน

[thumb|right|โครงสร้างของไคทิน ประกอบด้วย[N-Acetylglucosamine|''N''-acetylglucosamineสองหน่วยที่จะเรียงซ้ำกันจนเป็นสายยาวด้วยพันธะแบบ &beta;-1, 4]]
thumb|ปีกของเพลี้ยจักจั่น (leafhopper) ที่มีไคทินเป็นสารประกอบหลัก
**ไคทิน** (;C8H13O5N) n () เป็นสารคาร์โบไฮเดรต ประเภทพอลิแซ็กคาไรด์ที่มีสายยาว เป็นโฮโมพอลิเมอร์สายยาวของ N-acetyl-D-glucosamine ซึ่งเป็นอนุพันธ์ของกลูโคส ต่อกับด้วยพันธะไกลโคไซด์ (glycosidic bond) แบบ β-1,4 แต่หมู่ hydroxyl (-OH) ที่ตำแหน่ง C2 จะถูกแทนที่ด้วยกลุ่ม acetyl amino (-NHCOCH3) เป็นโครงสร้างผนังเซลล์หลักของฟังไจ, ในเปลือกหุ้มของสัตว์ประเภทอาร์โทพอด อาทิ กุ้ง ปู และแมลง, จะงอยปากของหอย และ ปลาหมึก, เกล็ดของปลา และ ลิสแซมฟิเบีย โครงสร้างของสารไคทินคล้ายกับเซลลูโลส ไคทินสามารถทำหน้าที่ได้เหมือนโปรตีนเคราติน เป็นสารที่มีการนำไปใช้ประโยชน์ทางการแพทย์ เทคโนโลยีชีวภาพ และ ทางอุตสาหกรรม

## ผลกระทบต่อสุขภาพ
สิ่งมีชีวิตที่มีองค์ประกอบของสารไคติน อาทิ โปรโตซัว เชื้อรา อาร์โทรพอด และ ไส้เดือนฝอย มักเป็นจุลชีพก่อโรคสำหรับสิ่งมีชีวิตสายพันธุ์อื่น ๆ[14]

### มนุษย์และสัตว์เลี้ยงลูกด้วยนมสายพันธุ์อื่น
มนุษย์และสัตว์เลี้ยงลูกด้วยนมอื่น ๆ มีโปรตีนคล้ายไคติเนสและไคติเนสที่สามารถย่อยสลายไคติน อีกทั้งยังมีตัวรับภูมิคุ้มกันหลายชนิดที่สามารถรับรู้สารไคติน ผลิตภัณฑ์ที่ได้จากการย่อยสลายสารไคทิน มีรูปแบบโมเลกุลที่เกี่ยวข้องกับเชื้อโรค ซึ่งจะทำให้เกิดการตอบสนองทางภูมิคุ้มกันในสัตว์เลี้ยงลูกด้วยนม

โดยส่วนใหญ่แล้ว สารไคตินมักมีการตรวจจับโดยร่างกายในปอด หรือ ทางเดินอาหาร ซึ่งสามารถกระตุ้นระบบภูมิคุ้มกันโดยธรรมชาติผ่าน eosinophils หรือ macrophages เช่นเดียวกับ การตอบสนองทางภูมิคุ้มกันแบบปรับตัวผ่านเซลล์ T helper Keratinocytes ในผิวหนังสามารถตอบสนองต่อสารไคตินได้ อ้างอิงจากการศึกษาในหลอดทดลอง มีตัวรับสัญญาณชีวภาพหลายชนิดที่ตรวจจับสารไคติได้ อาทิเช่น FIBCD1, KLRB1, REG3G, Toll-like receptor 2, CLEC7A, และ mannose receptor[15]

การตอบสนองของระบบภูมิคุ้มกัน สามารถกำจัดสารไคตินและจุลชีพก่อโรคที่มีสารไคทินเป็นองค์ประกอบได้ แต่ในบางครั้ง การตอบสนองทางภูมิคุ้มกันต่อสารไคตินอาจทำให้เกิดอาการแพ้ได้ การแพ้ไรฝุ่นในบ้านเกิดจากการตอบสนองต่อสารไคติน รวมถึงอาการแพ้อาหารที่มีสัตว์ขาปล้องเป็นส่วนผสม[16]

## แหล่งข้อมูลอื่น

* Horseshoe Crab Chitin Research 
* Information about Chitin (Heppe Medical Chitosan)
*Chitin ในหอสมุดแพทย์ศาสตร์แห่งชาติอเมริกา สำหรับหัวข้อเนื้อหาทางการแพทย์ (MeSH)
**
*

* Chitin Product Information from China GreatVista Chemicals 

หมวดหมู่:แอซีทาไมด์
หมวดหมู่:โมเลกุลชีวภาพ
หมวดหมู่:พอลิแซ็กคาไรด์
* สาวิกา กัลปพฤกษ์, ผกายวรรณ กึกก้อง และ สิทธิ กุหลาบทอง. 2556. ไคโตซานในการเพาะเลี้ยงสัตว์น้ำ. Veridian e journal, Silpakorn University. 6(2): 984 - 993.